CELEX: 31999D0511
Language: hu
Date: 1999-07-07 00:00:00
Title: A Bizottság határozata (1999. július 7.) a nagy sebességű vonalkapcsolt adatátvitel (HSCSD) több időréses mobil állomásainak csatlakoztatási követelményeire vonatkozó közös műszaki szabályokról (az értesítés a C(1999) 2029. számú dokumentummal történt)EGT vonatkozású szöveg.

Fontos jogi nyilatkozat

|

31999D0511

Hivatalos Lap L 195 , 28/07/1999 o. 0034 - 0036

		A Bizottság határozata(1999. július 7.)a nagy sebességű vonalkapcsolt adatátvitel (HSCSD) több időréses mobil állomásainak csatlakoztatási követelményeire vonatkozó közös műszaki szabályokról(az értesítés a C(1999) 2029. számú dokumentummal történt)(EGT vonatkozású szöveg)(1999/511/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a távközlő végberendezésekről és a műholdas távközlési földiállomás-berendezésekről, valamint a megfelelőségük kölcsönös elismeréséről szóló, 1998. február 12-i 98/13/EK európai parlamenti és tanácsi irányelvre [1] és különösen annak 7. cikke (2) bekezdésének második francia bekezdésére,(1) mivel a Bizottság elfogadta a közös műszaki szabályokat igénylő végberendezések típusazonosítására vonatkozó intézkedést, és ehhez kapcsolódóan megállapította a szabályozás hatályát a 98/13/EK irányelv 7. cikke (2) bekezdése első francia bekezdésének megfelelően;(2) mivel célszerű a megfelelő harmonizált szabványokat, illetve részszabványokat is elfogadni, amelyek a közös műszaki szabályokba belefoglalandó alapvető követelmények teljesítésére vonatkoznak;(3) mivel annak érdekében, hogy a gyártók piacra jutásának folyamatosságát biztosítani lehessen, átmeneti rendelkezésekre van szükség a nemzeti típus-jóváhagyási szabályok szerint engedélyezett berendezések tekintetében;(4) mivel a javaslatot a 29. cikk (2) bekezdésének megfelelően benyújtották a végberendezések jóváhagyási bizottságának (ACTE);(5) mivel az e határozatban elfogadandó közös műszaki szabályok összhangban vannak az ACTE véleményével,ELFOGADTA EZT A HATÁROZATOT:1. cikk(1) Ezt a határozatot a nyilvános távközlőhálózathoz csatlakoztatható és a 2. cikk (1) bekezdésében meghatározott harmonizált szabvány hatálya alá tartozó végberendezésekre kell alkalmazni.(2) Ez a határozat közös műszaki szabályokat állapít meg a nagy sebességű vonalkapcsolt adatátvitel (HSCSD) több időréses mobil állomásainak csatlakoztatási követelményeire vonatkozóan.2. cikk(1) A közös műszaki szabályok tartalmazzák a harmonizált szabványt, amelyet az eljárni jogosult szabványügyi szerv a 98/13/EK irányelv 5. cikkének c)–f) pontjában említett alapvető követelmények lehetséges mértékű megvalósítása érdekében dolgozott ki. Az e szabványra történő hivatkozás a mellékletben szerepel.(2) Az e határozat hatálya alá tartozó végberendezések megfelelnek az (1) bekezdésben említett közös műszaki szabályoknak és, amennyiben alkalmazhatók, a 98/574/EK bizottsági határozatban [2] és a 98/575/EK bizottsági határozatban [3] meghatározott műszaki szabályoknak. Továbbá teljesítik a 98/13/EK irányelv 5. cikkének a) és b) pontjában említett alapvető követelményeket, valamint teljesítik az összes egyéb vonatkozó irányelv, különösen a 73/23/EGK [4] és a 89/336/EGK [5] tanácsi irányelv követelményeit.3. cikkA 98/13/EK irányelv 10. cikkében említett eljárások végrehajtására kijelölt, bejelentett szervek az e határozat 1. cikkének (1) bekezdése hatálya alá tartozó végberendezések tekintetében a mellékletben említett harmonizált szabványt e határozat hatálybalépésétől kezdve alkalmazzák, illetve biztosítják annak alkalmazását.4. cikkEnnek a határozatnak a tagállamok a címzettjei.Kelt Brüsszelben, 1999. július 7-én.a Bizottság részérőlKarel van Mierta Bizottság tagja[1] HL L 74., 1998.3.12., 1. o.[2] HL L 278., 1998.10.15., 30. o.[3] HL L 278., 1998.10.15., 35. o.[4] HL L 77., 1973.3.26., 29. o.[5] HL L 139., 1989.5.23., 19. o.--------------------------------------------------MELLÉKLETHIVATKOZÁS A VONATKOZÓ HARMONIZÁLT SZABVÁNYRAAz e határozat 2. cikkében említett harmonizált szabvány a következő:Digital cellular telecommunications system (Phase 2+); attachment requirements for global system for mobile communication (GSM); high speed circuit switched data (HSCSD) multislot mobile stations; access (GSM 13.34 version 5.0.2)(Digitális cellás távközlési rendszer [Phase 2+]; a mobil távközlés globális rendszerének [GSM] csatlakoztatási követelményei; nagy sebességű vonalkapcsolt adatátvitel [HSCSD] több időréses mobil állomásai; hozzáférés [GSM 13.34 változat 5.0.2])ETSIEurópai Távközlési Szabványügyi IntézetETSI TitkárságEN 301419– 2: 1998. április(az előszó kivételével)KIEGÉSZÍTŐ INFORMÁCIÓKAz Európai Távközlési Szabványügyi Intézet a 98/34/EK tanácsi és európai parlamenti irányelv szerint elismert szervezet.A fent említett harmonizált szabvány a 98/34/EK tanácsi és európai parlamenti irányelv megfelelő eljárásai alapján kiadott megbízásnak megfelelően készült.A fentiekben említett harmonizált szabvány teljes szövege az alábbi címen szerezhető be:European Telecommunications Standards Institute (Európai Távközlési Szabványügyi Intézet)650, route des LuciolesF-06921 Sophia-Antipolis CedexvagyEuropean Commission(Európai Bizottság)DGXIII/A.2 – (BU 31, 1/7),Rue de la Loi/Wetstraat 200,B-1049 Brusselsvagy bármely egyéb, az ETSI-szabványok rendelkezésre bocsátásáért felelős szervezetnél, amelyek listája a www.ispo.cec.be internetcímen érhető el.--------------------------------------------------